1. Basa Ngoko, kaperang dadi: 
a. Ngoko Lugu 

Yaiku basa Jawa sing kadadean saka tembung-tembung ngoko 
kabeh tanpa kecampuran tembung krama apadene krama 
inggil. 
Ngoko lugu digunakake : 
(1) Kanca sing wis rumaket 
(2) Wong tuwa marang bocah enom 

(3) Pawongan kang lagi ngunandhika 

Tuladha: Aku lagi wae mulih saka Jakarta. | 

Kowe apa wis mangan? = 


b. Ngoko Alus 
Yaiku basa Jawa sing ukarane kacampur antarane tembung 
ngoko lan krama. 


Ngoko alus digunakake: 
(1) Kanca padha kanca kang wis akrab nanging luwih 
ngajeni. 
(2) Ibu marang bapak. 
(3) Adhi marang kangmas utawa mbakyu. 
(4) Wong tuwa marang wong enom, nanging pangkate luwih 
dhuwur. 
Tuladha: Mas Ali sesuk dakaturi tindak Jakarta. 
Pak Bupati isih gerah. 


2. Basa Krama, kaperang dadi: 
a. Krama Lugu 
Yaiku basa Jawa sing kadadean saka tembung krama. 
Krama lugu digunakake: 
(1) Wong kang durung akrab utawa durung kulina. 
(2) Wong sing luwih dhuwur drajate marang wong sing 
luwih tuwa. 
Tuladha: Pak Bayu ngertos panggenane Walanda. 


b. Krama Alus 
Yaiku basa Jawa sing kadadean saka basa krama lugu lan 
tembung krama inggil. 
Krama alus digunakake: 
(1) Marang wong kang diajeni banget. 
(2) Abdi marang bendara. 
Tuladha: Bapak Bupati taksih gerah. 


